Translate the text from Welsh to English.



 
Yn dilyn y Cwestiynau Busnes ar 30 Ionawr, rwy'n rhoi'r datganiad hwn mewn perthynas â chau'r cyfleuster triniaeth preswyl ar gyfer cyn\-filwyr y lluoedd arfog yn Audley Court yn ogystal â rhoi gwybodaeth am y ddarpariaeth amgen sydd ar gael yng Nghymru.   
  
Yr elusen Combat Stress sy'n rhedeg Canolfan Audley Court yn Newport, Swydd Amwythig. Mae'r elusen wedi penderfynu na fydd bellach yn darparu ei rhaglen driniaeth ddwys breswyl arbenigol i gyn\-filwyr sy'n dioddef o salwch meddwl, gan gynnwys anhwylder straen wedi trawma, o Ganolfan Audley Court lle cafodd wyth o gyn\-filwyr o Gymru gymorth yn 2016\. Yn hytrach, bydd Audley Court yn ganolfan ar gyfer cydlynu nifer o raglenni amhreswyl a gwasanaethau i gleifion allanol.  
  
Mae'r elusen Combat Stress wedi dod i'r penderfyniad hwn yn seiliedig ar ei strategaeth bum mlynedd newydd i drawsnewid ei gwasanaethau, a ddatblygwyd mewn ymgynghoriad â chyflogeion a chyn\-filwyr. Bydd Combat Stress yn parhau i ddarparu rhaglenni preswyl arbenigol yn Ayrshire a Surrey. Rhwng 2012 a 2015, rhoddodd Llywodraeth Cymru grant o £42,000 i Combat Stress. Mae’r elusen wedi penderfynu peidio â chyflwyno unrhyw geisiadau dilynol am gyllid ychwanegol. Nid oedd gan Lywodraeth Cymru unrhyw ran yn y penderfyniad ynghylch Audley Court gan mai penderfyniad mewnol i'r elusen ydoedd.   
  
Yn y gorffennol, mae Llywodraeth Cymru wedi ystyried y posibilrwydd o sefydlu cyfleuster preswyl i gyn\-filwyr yng Nghymru, ac yn 2013 comisiynwyd adroddiad annibynnol gennym i'r achos dros gyfleuster o'r fath. Daethpwyd i'r casgliad nad oedd modd dweud bod y galw a’r angen anghenrheidiol yn bodoli i gynnal cyfleuster o’r fath. Cefnogwyd y canfyddiadau hyn gan ystod o sefydliadau sy'n gweithio gyda chyn\-filwyr.   
  
Mae hyn yn ategu canllawiau’r Sefydliad Cenedlaethol dros Iechyd a Rhagoriaeth Glinigol (NICE) sy'n nodi'n glir bod y dystiolaeth yn awgrymu y dylid darparu therapi seicolegol sy’n canolbwyntio ar drawma ar gyfer anhwylder straen wedi trawma yn y gymuned, yn agos at gartref yr unigolyn.   
   
Er bod modd asesu, trin a rheoli cyfran helaeth o broblemau iechyd drwy wasanaethau iechyd meddwl eilaidd cyffredinol, mae GIG Cymru i Gyn\-filwyr yn darparu cymorth ychwanegol i ofalu'n benodol amdanynt. Y Gwasanaeth Iechyd Gwladol (GIG) sy’n gwneud hyn gyda chyllid blynyddol o  £685,000 gan Lywodraeth Cymru, sy’n cynnwys buddsoddiad o £100,000 yn ychwanegol yn dilyn y cyhoeddiad ym mis Tachwedd 2017\. Dyma'r gwasanaeth cenedlaethol seiliedig ar dystiolaeth cyntaf i gyn\-filwyr yn y DU.   
  
Mae pob bwrdd iechyd wedi penodi clinigwyr iechyd meddwl profiadol sydd â diddordeb mewn problemau iechyd y lluoedd arfog, neu sydd â phrofiad yn y maes, i weithio fel therapyddion sy'n cynnig ystod o therapïau seicolegol seiliedig ar dystiolaeth sydd wedi’u cymeradwyo gan NICE ar gyfer amrywiaeth o broblemau iechyd meddwl. Mae'r gwasanaeth hefyd wedi sefydlu llwybr gofal integredig, sy'n dwyn ynghyd y sectorau statudol ac anstatudol, gan gynnwys Combat Stress, ac sy'n un pwynt cyfeirio unigol iddynt. Mae hyn yn galluogi GIG Cymru i Gyn\-filwyr gyfeirio cyn\-filwyr a'u teuluoedd at gymorth arall sydd ei angen arnynt, gan gynnwys cymorth i gymheiriaid, mentora a gwasanaethau camddefnyddio sylweddau. Yn y cyfnod ers ei lansio ym mis Ebrill 2010 hyd at fis Ionawr 2018, mae'r gwasanaeth hwn wedi cefnogi dros 3000 o gyn\-filwyr.   
  
Mae ein dyled ni'n fawr i'n cyn\-filwyr ac mae dyletswydd arnom i ofalu amdanynt, yn enwedig pan fyddant yn datblygu problemau iechyd o ganlyniad i'w cyfnod yn y lluoedd arfog. Dyna pam mae Symud Cymru Ymlaen, ein cynllun strategol pum mlynedd sy'n amlinellu'r hyn rydym am ei gyflawni rhwng 2016 a 2021, yn cynnwys ymrwymiad penodol i ddiwallu anghenion gofal iechyd ein cyn\-filwyr. Yn ogystal â hynny, mae diwallu anghenion iechyd meddwl ein holl ddinasyddion yn faes â blaenoriaeth yn y strategaeth genedlaethol Ffyniant i Bawb.   








Translation:


 
Following Business Questions on 30 January I am providing this statement in relation to the closure of the armed forces veteran residential treatment facility at Audley Court and information on the alternative provision available in Wales.    

  

Audley Court Centre in Newport, Shropshire, is run by the charity Combat Stress. The Charity has decided it will no longer provide its specialist residential intensive treatment programme to veterans suffering mental illness, including post\-traumatic stress disorder (PTSD), from the Centre, which in 2016 provided support to eight veterans from Wales. Instead Audley Court will act as a hub for co\-ordinating a number of non\-residential programmes and outpatient services.  

  

This is a decision Combat Stress has made based on its new five year strategy to transform its services, developed in consultation with employees and veterans. Combat Stress will continue to provide specialist residential programmes in Ayrshire and Surrey. The Welsh Government previously provided Combat Stress with £42,000 grant funding between 2012\-2015\. The Charity has chosen not to submit any subsequent applications for further funding. The Welsh Government has not been party to the Audley Court decision which is an internal matter for the Charity.  

  

The Welsh Government has previously considered the potential for a dedicated Welsh veterans’ residential facility and in 2013 we commissioned an independent report into the case for such a facility. The findings, which were supported by a range of organisations working with veterans, concluded that the necessary demand and need to sustain such a facility could not be made out and that community based services were more appropriate.  

  

This supports NICE guidelines which are clear that the evidence base suggests that trauma focused psychological therapy for PTSD should be provided in the community, close to the individual’s home.  

  

While the vast majority of mental health problems can be assessed, treated and managed within general secondary mental health services, Veterans’ NHS Wales (VNHSW) provides additional support and care specifically for veterans, delivered by the NHS with Welsh Government funding of £685,000 annually, including an additional £100,000 investment announced in November 2017\. This was the first national evidence based service for veterans in the UK.  

  

Each health board has appointed experienced mental health clinicians with an interest in, or experience of, military health problems, as Veterans Therapists who offer a range of NICE approved evidence based psychological therapies for a range of mental health problems. The service has also established an integrated care pathway, joining up statutory and non\-statutory sectors, including Combat Stress, and acting as a single point of referral. This enables VNHSW to signpost veterans and their families to other support they may require, such as peer support, mentoring and substance misuse services. Since its launch in April 2010 to January 2018 VNHSW has supported over 3000 veterans.  

  

We all owe our veterans a debt of gratitude and a duty of care, particularly when they develop health problems as a result of their military service. That is why Taking Wales Forward, our five\-year strategic plan setting out what we want to deliver over the course of 2016 to 2021, includes a specific commitment to meet the healthcare needs of our veterans. Furthermore, meeting the mental health needs of all our citizens is a priority area in the national strategy \- Prosperity for All.